Hvað þarf til þess að skapa vinnustað þar sem viðskiptavinir eru ánægðir og starfsfólk nýtur sín ? Renée Smith er stofnandi A Human Workplace og forstöðumaður umbreytingastjórnunar ( director of Workplace Transformation ) hjá fylkisstjóra Washington fylkis í Bandaríkjunum . Hún hefur áratuga reynslu af því að leiða einkafyrirtæki , opinberar stofnanir og félagasamtök í gegnum breytingar þar sem áhersla er lögð á að hjálpa fólki að finna sína styrkleika og skapa í gegnum þá nýsköpun og betri árangur . Mánudaginn 11. nóvember nk. verður Renée með morgunverðarfund og í framhaldinu vinnustofu þar sem hún mun fara yfir ýmis atriði um manneskjulegri vinnustaði og hvernig þú sem stjórnandi eða starfsmaður getur byrjað þína vegferð . Fundurinn og vinnustofan verða haldin á Hótel Sögu .